ጠቅላይ ሚኒስትሩ ከአምቦ ከተማና አካባቢው ነዋሪዎች ጋር እየተወያዩ ነው
የኢፌዴሪ ጠቅላይ ሚኒስትር ዶክተር አብይ አህመድ ከአምቦ ከተማና አካባቢው ነዋሪዎች ጋር ዛሬ እየተወያዩ ነው።በአምቦ ዩኒቨርሲቲ ስታዲየም በሚካሄደው ዝግጅት ላይ ጠቅላይ ሚኒስትር ዶክተር አብይ አህመድ እንዲሁም በርካታ የመንግስት የሥራ ኃላፊዎች ተገኝተው ከአምቦ ከተማ እና አካባቢው ነዋሪዎች ጋር በሀገሪቱ ወቅታዊ ጉዳዮች ላይ ነው እየተወያዩ ያሉት ፡፡የዋልታ ዘጋቢዎች በአምቦ ከተማ ተዟዙረው ያነጋገሯቸው ነዋሪዎች እንደተናገሩት የመልካም አስተዳደር ጥያቄዎችን ለመሰንዘር፣ የጋራ መግባባት እና አንድነትን ለማነሳሳት የጠቅላይ ሚኒስትሩ መገኘት ጉልህ ሚና ይኖረዋል፡፡ከአዲሱ አመራር ጋር ተባብሮና በመስራት በከተማዋ እንዲሁም በሀገሪቷ ያሉ ችግሮችን ለመቅረፍ እንደሚተጉም ነዋሪዎቹ ገልጸዋል፡፡በዝግጅቱ ላይ ቁጥራቸው እስከ 30 ሺህ የሚደርሱ የአምቦ ከተማና አካባቢው ነዋሪዎች እንደሚሳተፉ ይጠበቃል፡፡